
2011  -  2012. I. félévi beszámoló
1. Az ivóvíz-szolgáltatással kapcsolatos feladatok ellátása
Martfű városnak 6 db vízjogi engedéllyel rendelkező kútja van, ebből 2 db tartalékkút (üzemen kívül), illetve 4 db üzemelő kút, amelyből a vízellátás történik. A víztermelés során 3 db kutat használunk vízkivételre, melyek közül 2 db naponként felváltva, míg a harmadik folyamatosan, a vízigénynek megfelelően üzemel. A kitermelt víz minősége jó, a 201/2001. (X. 25.) Korm. rendeletben foglaltak szerint ammónia, nátrium és metán tekintetében haladja meg az előírt határértéket. A szolgáltatott ivóvízben az ammónium koncentrációja - függetlenül a technológiától és a kutak üzemrendjétől – kis mértékben, de minden esetben meghaladja a határértéket.  A vízhálózatban esetenként problémát okoz a víz nitrit tartalma, melyet folyamatos mosatásokkal, a pangó vizes részek tisztításával igyekszünk csökkenteni, megszüntetni.

A technológiai folyamat során a nyers víz magas gáztartalma (metán) miatt a gáztalanító berendezésekre kerül (1 db VLV 1200, és 2 db VLV 600 típus), majd a vízhez a tározóba juttatás során, fertőtlenítés céljából klórgázt adagolunk. A kezelt ivóvíz tárolása 2 db 250 m3-es térszíni tározóban, valamint 1 db 200 m3-es víztoronyban történik. Ezen kapacitás a takarékos felhasználással a város közel egy napi igényét biztosíthatja. 
A Város vízfelhasználása csökkenő tendenciát mutat, 2010. évben 452,2 ezer m3 vizet, 2011-es évben 388,3 ezer m3 vizet termeltünk ki, amelyből kiszámláztunk 2010. évben 249.2 ezer m3, 2011. évben 255 ezer m3 vizet. A kitermelt víz és a kiszámlázott víz mennyisége közötti különbözet (un. „hálózati veszteség”) az elöregedett, leamortizálódott hálózat, szerelvények szivárgási veszteségei, a hálózat mosatások, illetve a fogyasztásmérők mérési pontatlanságának következménye.

A települési ivóvízhálózat hossza 63,3 km, ebből 47,7 km gerincvezeték és 15,6 km bekötővezeték. A hálózat műszaki állapota elavult, különösen a Gesztenyesor - Bata-telep acél cső hálózata, illetve mindkét falu rész (kertes házak) 40-50 éve készített hálózata esetében jelentős a műszaki meghibásodások (első sorban csőtörések) száma. 

A hálózaton 2010. évben 32 db, 2011. évben 37 db csőtörést javítottunk, 2012. I-VI. hónapban 13-at, míg 2012. VII-IX hónapokban 35 db-ot. Ezek többsége az azbesztcement gerinchálózat hibából adódik. A csőtörések kijavítása elsődleges fontosságú, gyors és pontos munkavégzéssel minimalizáljuk a vízveszteséget. 

A Vízmű üzemeltetése során üzemzavarok nem voltak jellemzőek, komolyabb meghibásodás egy esetben történt, az 5. sz. ivóvízkút szivattyúja ment tönkre, melyet fel kellett újítani, a munka elvégzésének költsége 822 eFt. A felújítás időtartamára a tartalékszivattyú került beüzemelésre.
A hálózattal kapcsolatos korszerűsítési-felújítási munkálatok között kiemelt fontosságú a felszíni víztározó belső szigetelése, melynek része a tározó vízterén belüli gépészeti elemek cseréje rozsdamentes kivitelűre. Erre vonatkozóan 2011. év decemberében kiválasztásra került a kivitelező vállalkozás, a munkálatok a szerződéskötést követően, 2012. szeptember hónapban kezdődtek meg, s a beruházás a tervek szerint 2013. május hónapban fejeződik be.

A vízágazat munkatársai az üzemeltetési feladatok mellett tolózárak cseréjével (esetenként tolózárakna építéssel, karbantartással) korszerűsítették a hálózatot, javították az üzemeltetés biztonságot az egyes városrészek szakaszolhatóságát, illetve részt vettek a TESZ leendő telephelyének vízellátása kivitelezésében, a Bérlők Háza III. vizesblokk felújításában, egyéb napi faladatokban. 

2012. I. félévében a Katasztrófavédelmi Igazgatóság az oltóvízhálózathoz tartozó mintegy 100 tűzcsap működőképességét, műszaki állapotát vizsgáltatta felül. A tűzcsapok állapota a vízhálózat elemeihez hasonló, jelentős a cserére, felújításra szorulóak száma.  

A vízmű személyi állományában a részlegvezető esetében volt változás (személycsere), a vízmű telepen továbbra is 5 személy dolgozik, közülük 1 fő az üzemeltetési csoportvezető, 4 fő vízmű-kezelő.  A vízmű-telepi, vízmű-kezelői feladatokat ez a létszám el tudja látni. Az üzemeltetési, karbantartási feladatok ellátásához szükséges eszközállomány megfelelő, azok a pénzügyi lehetőségek szerint folyamatosan kiegészítésre kerülnek.
2. Szennyvízelvezetés és tisztítás feladatai
Martfű Város szennyvízcsatorna hálózata 62,9 Km (amelyből csapadékvíz elvezetéssel egyesített hálózat 2,9 Km). A szennyvíz gravitációs úton, két átemelő akna közbeiktatásával kerül a szennyvíztisztító telepre. 
A csatornahálózat állapota megfelelőnek mondható, dugulásokat elsősorban a régi cipőgyári hálózat és a városi hálózat egyesítéséből fakadó műszaki megoldások és a hálózatban található nagy mennyiségű  szervetlen anyag (törmelék, homok, stb.) okoz. A hálózaton kialakuló dugulások elhárítása a Tisza Joule Kft IFA-Woma nagynyomású mosójának igénybevételével történik, a mosatások költsége 2011. évben 678 eFt, 2012. évben szeptember hónap közepéig 751 eFt.

Az egyesített szennyvíz-csapadékvíz hálózat üzemeltetése a csapadékos időszakban nehézkes, a szennyvízátemelők szivattyúit fokozottan igénybe veszi, többlet energiaköltséget jelent. 2012. évben az I. sz. átemelő csőhálózata kicserélésre került, amelyet a kollégák saját kivitelezésben végeztek el. 
A szennyvíztelep állapota berendezéseinek amortizációja nagymértékű, melyhez hozzájárul a szennyvízben keletkező erőteljesen maró hatású gázok összetétele is illetve, hogy a 1992. óta komolyabb felújítás-beruházás nem történt. 

Az egyes technológiai elemek (pl fúvók) tervezett élettartamuk vége felé járnak (esetenként túl vannak rajta), így cseréjük, vagy nagyjavításuk a közeljövőben esedékessé válik. 

Korábban problémát okozott a szennyvíziszap víztelenítését végző iszapcentrifuga meghibásodása, amely azonban a javítást követően ellátja feladatát. A víztelenített iszap a REMONDIS Kft-vel kötött megállapodás alapján, komposztálást követően mezőgazdasági hasznosításra kerül. A telepen csak ideiglenesen, a szállítás időpontjáig tároljuk. 
A szennyvíztelep egységei a rossz állapotuk ellenére viszonylag megfelelően működnek, amely első sorban az üzemeltető munkatársak lelkiismeretes munkáját tükrözi.

A telep kapacitását nézve időszakosan túlterhelt. Ez igaz a szennyvíz kémiai, biológiai jellemzőire (KOI, BOI, P) nézve is, amelyek folyamatosan meghaladják azt a koncentrációt, amelyre a telepet méretezték, illetve a napi 1000 m3 hidraulikai kapacitás csak csapadékmentes időszakban elegendő. Száraz időjárás mellett jellemzően 780-950 m3 szennyvíz érkezik, míg csapadékos időszakban 1400-1500 m3-t is fogadunk (jóval kisebb relatív szennyezőanyag tartalommal).     
A szennyvíztelepről kifolyó szennyvíz mennyiségének mérése a Parshall-csatornában elhelyezett mérőműszerrel történik. A minőségét érintő méréseket az ütemtervnek megfelelő időpontokban (havonta egy mérés) akkreditált laboratórium végzi. A telep a túlterheltségéből, és leamortizált egységeiből, valamint tervezési, így kivitelezési hibából adódóan esetenként nem tudja biztosítania a szükséges és elvárt tisztítási hatásfokot, emiatt szennyvízbírságot kell fizetni a befogadóra mért terhelés miatt, 2012. évben 982.885 Ft volt a bírság.

A szennyvíztelep személyi állománya jelenleg 4 fő szennyvíztelep kezelő. Egy munkatársunk 2012. évben sikeresen végezte el a szennyvíztelep kezelői tanfolyamot, így jelenleg mindegyik kolléga rendelkezik a szükséges szakképesítéssel.

A telepen található tárgyi eszközök közül az átemelőkben található búvárszivattyúk meghibásodása gyakori. A csapadékos időszakban a nagymennyiségű uszadék (zsír, rongy, stb) okoz dugulásokat, amely a szivattyúk felvételével, takarításával jár, míg a magas üzemóraszám miatt a szivattyúk felújítása válik esedékessé.

2012. év kiemelt beruházása volt a kemping területén található megsüllyedt szennyvíz – fordítóakna helyreállítása. A városi szennyvízgerinc hálózat részét alkotó műtárgyon napi 400-700 m3 szennyvíz folyik át, amelyet üzemelés alatt, ideiglenes visszatartással állítottak helyre. A helyreállítás költsége 3.683 eFt.  

A Ivóvíz és csatornaszolgáltatást 2013. január 01-től településünkön megállapodás alapján a BÁCSVÍZ ZRt végzi. 

3. Csapadékvíz-elvezető rendszer állapota, karbantartási feladatok ellátása
A csapadékvíz elvezetése a településen csak kis mértékben megoldott. A korábbi, aszályosnak mondható évek miatt a lakosság a meglévő szikkasztó árkok zömét betemette, így azok nem tudják ellátni funkciójukat. Ez sok problémát okoz a lakosságnak, és rajtuk keresztül az üzemeltetőnek is. A meglévő csapadékvíz-elvezető rendszerek megfelelően működnek. 

2012. évben a Katasztrófavédelmi Igazgatóság a Kossuth, Mártírok, Hunyadi utakra vonatkozóan hálózat karbantartást írt elő. Ennek keretében a Kossuth u. Rákóczi úttól északra eső részét újítottuk fel, (betonburkolatú árok), a többi helyszínen ároktakarítás, kaszálás, cserjézés valósult meg.   

Az ingatlanok előtti csapadékcsatornáknál a víz zavartalan lefolyásának biztosítása az ott lakó feladata, az egyéb közterületen található csatornák tisztítását, mélyítését, profil kialakítását a Településellátó Szervezet végzi.

4. Öntözővíz hálózat üzemeltetése.

Településünkön a Polgármesteri Hivatal környezetében elterülő park öntözése és a tó vízzel való feltöltése a Tiszából nyert vízzel történik. Minden év áprilisában a vízkivitelhez szükséges szivattyú beüzemelését követően a hálózat elemeit ellenőrizzük (szórófejek tisztítása, cseréje), majd a napi üzemeltetést a vízmű ügyeleti feladatait ellátó kolléga végzi. A szivattyú felújítása 2012. évben szükségessé vált, a munka költsége 186 eFt volt. A szivattyú működéséhez szükséges villamos energiát a Tisza Joule Kft biztosítja.

Víz- és csatornamű bevételei és kiadásai (eFt)
	
	2010. év 
Vízmű
	2011. év 
Vízmű
	2012. I. félév 

Vízmű        
	2010. év 
Szennyvízt.
	2011. év 
Szennyvízt.
	2012. I. félév 

Szennyvízt.      

	Felhalmozási jellegű kiadás
	1516
	2881
	832
	6894
	7623
	408

	Személyi jellegű kiadások
	17665
	17963
	6772
	5485
	4878
	3411

	Járulékok
	5123
	5108
	2040
	1375
	1262
	894

	Készlet beszerzések
	5375
	4888
	2471
	1689
	1266
	1155

	Szolgáltatások
	10869
	9915
	5687
	11498
	9329
	5162

	K. féle dologi kiad.(áfa)
	7672
	6922
	4577
	4777
	6440
	3656

	Kiadások összesen
	48220
	49579
	23363
	31718
	30798
	14687

	Bevételek összesen
	74884
	73324
	37756
	66624
	66049
	32951


A Családsegítő Központtal együttműködve a vízdíj adósságállományt adósságkezelő támogatásokkal, lakásfenntartási támogatásokkal próbáljuk csökkenteni. Sajnos, a központi szabályozás miatt az adósságkezelések lehetősége nagyon beszűkült. A saját hatáskörben megkötött részletfizetési megállapodások száma 73 db 2012. évben.  A megállapodások szerint az elmaradt vízdíjakat részletekben, a havi vízdíjszámla mellett kell befizetni. Az első negyedév után, illetve a július hónapban kiküldött felszólítások hatására a vízdíj befizetés a havi 9-10 millió Ft-ról 12-13 millió Ft-ra emelkedett.

5. Központi irányítás 

A Településellátó Szervezet feladatainak koordinálása, kapcsolattartás az Önkormányzat más intézményeivel. A pénzügy, munkaügy területenkénti közös feladatainak ellátása. Létszám 2011. és 2012. évben 4 fő, jelenleg 3 fő, 1 fő prémiuméves nyugdíjas lett.

Pénzügy: Az intézmény évenkénti költségvetésének elkészítése, a negyedévenkénti beszámolás teljesítése kis kincstár felé. Az év végi beszámoló adatait alátámasztó leltárok elkészítése. A Településellátó Szervezet beszállítóitól érkező számlák nyilvántartása, ellenőrzése, feladása pénzügyi rendezésre a Hivatal kiskincstára felé. Készpénzellátmány kezelése, nyilvántartása, elszámolása Hivatal kiskincstára felé. Lakbér, táv-hő számlák készítése a Bérlők Házaiban, Garzonban, illetve az Önkormányzati bérlakásokban lakók részére, az orvosok, illetve a saját dolgozóink által használt telefonok költségeinek kiszámlázása. A kiadott bérlemények havonkénti bérleti díjainak, közületi díjainak kiszámlázása. Kintlévőségek nyilvántartása, esetleges felszólítások kiküldése. Az önkormányzati üdülőt igénybe vevők nyilvántartása, részükre számlázás, az üdülőkkel kapcsolatos idegenforgalmi adó bevallása Fonyód Önkormányzat felé. Jelentések, bevallások elkészítése a Nemzeti Adó- és Vámhivatal felé. 

Munkaügy: A Településellátó Szervezet munkaügyi és bérelszámolási feladatait a Magyar Államkincstár összesíti. Adatokkal történő ellátását a munkaügyi előadó a Településellátó Szervezet dolgozóinak felvételéről, besorolásáról, szerződéseikről, béreikről nyilvántartásokat vezet. Az aktuális bérszámfejtésekhez a létszámot, béreket, túlórákat, helyettesítési díjakat lejelenti. Az év közben esedékes elvégzendő munkára megbízási szerződéseket elkészíti, számfejti. Az év végi és év eleji munkáltatói, kifizetői adatszolgáltatásokat a MÁK felé, illetve a dolgozók felé elkészíti.

A Polgármesteri Hivatal által felvehető közfoglalkoztatottak nyilvántartása, munkaidő, létszám jelentése a Munkaügyi Központ felé, MÁK felé. Közfoglalkoztatottak heti bérszámfejtése, év végi és év eleji munkáltatói, kifizetői adatszolgáltatásokat dolgozók felé is teljesíti.
Bevételek és kiadások (eFt)
	
	2010. év 
	2011. év 
	2012. I. félév         

	Felhalmozási jellegű kiadás
	40
	
	

	Személyi jellegű kiadások
	11610
	12899
	6184

	Járulékok
	2943
	3667
	1578

	Készlet beszerzések
	583
	775
	210

	Szolgáltatások
	2022
	2210
	2221

	K. féle dologi kiadások (áfa)
	17995
	22818
	11232

	Kiadások összesen
	35193
	42369
	21425

	Bevételek összesen
	65
	276
	35


6. Önkormányzati ingatlanok karbantartási feladatai
A Településellátó Szervezet kezelésében lévő ingatlanok a következők:

· Bérlők Háza I-II-III.

· Garzon

· Önkormányzati bérlakások

· Mártírok úti Iskola és Sportcsarnok

· Kossuth úti Nyugdíjasklub

· Mentőállomás, Rendőrség épülete

· Központi orvosi rendelő, Gyermekorvosi rendelő

· Vízmű-telep, ivóvíz kutak

· Szennyvíztelep

· Buszpályaudvar, a tér- és közvilágítási berendezések állapotának ellenőrzése, karbantartása, E.ON Kft-vel történő kapcsolattartás
· Szolnoki út 123. sz. ingatlan

· OPAR csarnok.
A fenti ingatlanok karbantartási feladatait, bérleményei kiadásának előkészítését látja el az intézmény. Az ezzel kapcsolatos teendők ellátására a létszám 9 + 1fő. A létszám összetétele 2 fő asztalos, 2 fő festő, 2 fő villanyszerelő, egyikük anyagbeszerző is, 1 fő kazán és fűtésszerelő, 1 fő nehézgép vezető, 1 fő kőműves és 1fő részlegvezető, aki jelenleg a megbízott intézményvezetői feladatok ellátását is elvégzi. Az Önkormányzat egyéb intézményeinek ingatlan karbantartásának, területének fenntartási munkáit előzetes egyeztetés után, az elvégzendő munka anyagigényét a mindenkori intézmény részére kiállítva végzi el.

2011. évben elvégzett jelentősebb munkák:


- A város több pontján a jelentősen elhasználódott közúthálózat kikátyúsodott útburkolat hibáinak javítása néhány helyen megtörtént. Az elhasználódás egyik oka hogy a Remondis Kft. hulladékgyűjtő autója túlméretezett a város legtöbb úthálózatára. Ezen kívül sok helyen súlykorlátozást kellene bevezetni, hogy megóvjuk belterületi útjaink állapotát.


- Az önkormányzat által megvásárolt volt OTP épületében az átalakítási munkák elvégzése. 


- Az OPAR csarnok fűtésjavítási és karbantartási munkái. A fűtési rendszert á kellett alakítani, mert a felújításkor a padló új betonréteget kapott, ezért az egész fűtési rendszer csővezetékeit feljebb kellett emelni. A fűtést biztosító radiátorok is felújításra szorultak, mert az előző tulajdonos szakszerűtlenül vízmentesítette a fűtési rendszert, ezáltal az több helyen is szétfagyott. A hiba kijavítását a Településellátó Szervezet saját szakembereivel végezte el.

2012. I. félévben eddig elvégzett jelentősebb munkák:


- Kikötőtér kialakítási munkái, talajegyenetlenségek megszüntetése, füvesítés. A téren térkövezett színpad készült, melynek megközelítése lépcsővel biztosított. A téren térvilágítás is kiépült, aminek az elektromos megtáplálását a Tisza Joule Kft. biztosítja. Erről az áram vételi pontról üzemel a Tiszai vízkivételi szivattyú is. A gátoldalon kikötőhelyet alakítottunk ki, a mólót felújítottuk, vízre bocsátottuk. Sajnos a kikötő üzemeléséhez még nem kaptuk meg az engedélyt.


- A Bata tér előzetes térrendezési munkálatai. A téren 3 db nagyméretű virágágyás lett kialakítva, amelyek rózsákkal lettek beültetve. Az első ültetéskor beültetett rózsatövek sajnos nem hajtottak ki, de a beszállító cég bérmentesen konténeres tövekre cserélte ki az elpusztult töveket, amelyből szinte valamennyi hajtásnak indult. (az ősz folyamán tovább folytatódik a tér rendezése, a szobor alapkő helyének kialakítása, és a tér előtti parkolóhelyek kijelölése).


- „Zsófia” külterületi részen az utat kiköveztük, a szintkülönbségeket megszüntettük. A munkához azt az alapanyagot használtuk fel, amelyet a volt OPAR csarnok területén gyűjtött beton törmelékből lezúzatott az önkormányzat, a kődarálás költsége közel 1,6 millió Ft. Az útjavítási munkálatok még folyamatos karbantartást igényelnek, amíg az útalapba került töltőanyag össze nem tömörödik.

A nyári időszakban az oktatási intézmények festési, burkolási munkálatait végezte el a szervezet. A munkákban a Baptista egyház aktivistái is segítséget nyújtottak.

Karbantartó műhely bevételei és kiadásai (eFt)
	
	2010. év 
	2011. év 
	2012. I. félév 

	Felhalmozási jellegű kiadás
	188
	
	

	Személyi jellegű kiadások
	16213
	14102
	9492

	Járulékok
	3368
	3604
	2420

	Készlet beszerzések
	3959
	3390
	1278

	Szolgáltatások
	2731
	3477
	2119

	K.féle dologi kiadások (áfa)
	3222
	2074
	991

	Kiadások összesen
	32924
	26647
	16300

	Bevételek összesen
	223
	27
	160


7. Köztisztasági, közterület fenntartási tevékenység

A Településellátó Szervezet ezt a tevékenységét jelenleg 4 fő közalkalmazottal végzi. Fő feladatuk a Város közterületeinek fűnyírása, vízelvezető árkok tisztántartása, télen csúszás-mentesítése. Az utcákon elhelyezett hulladéktárolók ürítése, a hulladékok elszállítása a központi gyűjtőhelyre. Rendezvényeken a helyszín berendezése. Az ezekhez a munkákhoz szükséges felszerelés minden évben pótlásra, karbantartásra szorul, ami azonban igen behatárolt a szűkös költségvetési keretek miatt. A nagy mennyiségű munka elvégzéséhez évek óta, így 2011 és 2012. évben is közcélú foglalkoztatottakat vehettünk fel a Polgármesteri Hivatal közreműködésével. Ezt a létszámot még a KÖTI-KÖVIZIG által átadott 9+1 fő közcélú munkás is növeli, ami nagymértékben segítette a közterületi munkák elvégzését. Sajnos, amióta közcélú foglalkoztatottak is részt vesznek a fűnyírási munkákban, a gépek szerviz és pótalkatrész igénye meg növekedett, és jelentősen megemelte a karbantartási kiadásokat is.

A közterületi munkálatokhoz szükséges a Multicar kisteherautó folyamatos munkavégzése, amelynek karbantartása egyre nagyobb pénzügyi terhet jelent. Az 1975. év óta működő jármű minden alkatrésze cserére, felújításra szorul. 
A 2011. és a 2012 évben is nagyszabású virágosítás történt Martfű közterein, gondozásuk a Településellátó Szervezet feladata lett. A munkák 2 fő folyamatos elfoglaltságát jelentette a tavaszi és nyári időszakban. Az elvégzett munka az emberi erő ráfordításán túl jelentős üzemanyag költséget is jelentett a locsolásban résztvevő gépjármű miatt. A locsolás Tisza vízzel és nem ivóvízzel történt. Amikor a Tisza alacsony vízállása nem tette lehetővé a vízkivételt, akkor a sportpályán található fúrt kútból történt a locsolás. A virágosítás miatt 2 fő munkája miatt kieső idő jelentősen befolyásolta a Településellátó Szervezet más helyszíneken elvégzett fenntartási, köztisztasági munkáinak mennyiségét. A locsolás hétvégeken is folytatódott, annak ellenére, hogy abban az időben egy civil szervezet vállalta a virágok, fák gondozását.
A 2011. – 2012. évi tél elég jelentős havazással járt, ami maximálisan kihasználta a Településellátó Szervezet kapacitását. A megépült Rákóczifalva – Martfű közötti kerékpárút is többletmunkával növelte az eltakarítandó közutak hosszát.  (a közigazgatási határ a sörgyáron túl nyúlik). De még az így meg növekedett munka ellenére is próbálta a szervezet a város közútjait és járdáit a lehető leghamarabb és leggyorsabban síkosság mentesíteni.

Bevételek és kiadások (eFt)
	
	2010. 
	2011. év    
	2012. I. félév    

	Felhalmozási jellegű kiadás
	580
	6884
	2790

	Személyi jellegű kiadások
	7344
	7446
	3010

	Járulékok
	1837
	1859
	801

	Készlet beszerzések
	10318
	7265
	3031

	Szolgáltatások
	4810
	3712
	1095

	Különféle dologi kiadások (áfa)
	3954
	3440
	1190

	Kiadások összesen
	28843
	30606
	11836

	Bevételek összesen
	365
	766
	70


8. Egészségügyi szakfeladatok

Az egészségügyi ellátással kapcsolatos feladatokat külön előirányzat keretében a Településellátó Szervezet végzi a Polgármesteri Hivatallal történt megállapodás alapján. A központi orvosi rendelő épületét a házi orvosi szolgálatot adó orvosok, illetve a magánrendelést adó szakorvosok bérlik. A számlázás havonta történik, megállapodások alapján. A Településellátó Szervezet biztosítja az épület megfelelő állapotát és a meglévő orvosi felszereléseket. A gyermekorvosi szolgálat feladatait 2012. évtől egy+egy helyettesített gyermekorvosi körzet látja el a városban (képviselői testületi döntés alapján). A védőnői szolgálatban foglalkoztatott létszám 2 fő közalkalmazott védőnő. Az egészségügyi tevékenységekre kiadott összegek 2011. és 2012. évre a 3. sz. mellékletben láthatóak.

9. Közvilágítás

A Településellátó Szervezet kezelésébe került, a Város közvilágításának költségein kívül, a Városháza térvilágítása, a Munkácsy út 110. térvilágítás, a közlekedési lámpák világítása (gyalogátkelőhely). A Városházánál a világítótestek 2011 évben energiatakarékos, „ledes” rendszerű fényforrásra lettek kicserélve.

Kiadások (eFt)
	
	2010. év      
	2011. év 
	2012. I. félév      

	Készlet beszerzések
	53
	11
	-

	Szolgáltatások
	14195
	10927
	5289

	Különféle dologi kiadások (áfa)
	3540
	2688
	1357

	Kiadások összesen
	17788
	13626
	6646


A világítási idő csökkentésével, kevesebb fényforrás alkalmazásával tudtunk megtakarítást elérni, illetve a villamos energia beszerzés versenypiaci árakkal szintén csökkentette összességében a közvilágítás ráfordításait. Sajnos, ez a szerződés nem tartalmazta a közvilágítás aktív elemeinek kötelező cseréjét, amit az E.ON Kft az egyetemes villamos energia-szolgáltatási szerződés szerint, annak keretében elvégzett. Az EH-SZER Kft 2012. április hónaptól végzi szerződés szerint a hálózat karbantartását, időtartalma 4 év, 2012. évi szolgáltatási díja 224 e Ft havonta.

10. Iskola konyha
Az iskola konyha 2010. augusztus havi indulása óta a kezdeti 5+1fő létszám változott, jelenleg is 8 +1 fő látja el a feladatokat, 7 fő szakács, konyhalány, 1 fő számlázó és 1 fő élelmezésvezető. A konyha feladata az általános és középiskola, az óvodák napi ellátásán túl 2011. év második felére kibővült a bölcsődei étkezéssel, illetve 2012. július 1- től a szociális ellátás keretében a rászorultak részére történő főzéssel.  Ezen feladat ellátására azért volt szükség, mert a városban működött bentlakásos szociális otthon ellen felszámolási eljárás indult, az önkormányzat feladata így ténylegesen is a szociálisan rászorultak étkezési ellátása. A kötelezően ellátandó létszám így megnövekedett. Az iskola konyha eredeti engedélye szerint 850 főre kapott engedélyt, ezért az úgynevezett „külsős” étkezőket a konyha 2012. szeptember 1- től nem tudja kiszolgálni. Nélkülük így a megmaradó 780-800 fő biztonsággal ellátható.

Az adagszámokból az átlagos 21 nappal számolva a 2012. félévkor látszódó 690-700-710 fő ebédelő létszámot terhelné meg a 2012. július hónaptól ellátandó szociális étkezők száma, kb.110-120 fő. 

A elmúlt időszak néhány hónapjának ebéd adagszámai (db) a következők:

	
	bölcsőde
	óvodák
	ált.iskola
	középiskola 
	külső étk.
	összesen 

	2010.09. hó
	-
	3378
	6514
	911
	570
	11373

	2010.11. hó
	-
	3196
	6186
	967
	1489
	11838

	2011.01. hó
	-
	3823
	7640
	1095
	1585
	14143

	2011.06. hó
	-
	2138
	3048
	464
	1991
	7641

	2011.10. hó
	458
	3622
	7770
	989
	2283
	15122

	2012.01. hó
	411
	3767
	8178
	1006
	2221
	15583

	2012.03.hó
	465
	3131
	8033
	849
	2097
	14575

	2012.05.hó
	586
	3736
	7823
	658
	2021
	14824


A szociális étkeztetés miatt hétvégeken is működik a konyha. A főzőkonyha a megnövekedett feladatokat az állandó 7 fővel nem tudja ellátni, közcélú munkavégzők segítenek, illetve az állandó közfoglalkoztatottak időkeretes munkarendben látják el a feladatokat. 

A kezdeti 2010. évi beruházások és felújítások után az üzemszerű működés során az eszközök állapota folyamatosan romlott, az állandó karbantartások mellett, 2012. év nyarára az egyik főzőüst annyira elhasználódott, hogy csak nagyjavítással lehetett ismét üzembe helyezni, a helyreállítás költsége 440 e Ft volt. Sajnos a többi üst sincs sokkal jobb állapotban, ezért várható ezeknek is a meghibásodása.  

A 2012. évben is a beszállítókkal egy éves beszállítói szerződés kötöttünk, de már most az év vége felé több partnerünk is áremelési igényt nyújtott be. Az ilyen kéréseket a Településellátó szervezet minden esetben elutasította, az érvénybe lévő szerződésre hivatkozva.

Bevételei és kiadásai (eFt)

	
	2010. év 
	2011. év
	2012. I. félév

	Felhalmozási jellegű kiadás
	18475
	311
	104

	Személyi jellegű kiadások
	2554
	12143
	7038

	Járulékok
	689
	3062
	1797

	Készlet beszerzések
	19636
	43998
	27453

	Szolgáltatások
	1314
	4132
	4195

	K.  féle dologi kiadások (áfa)
	4956
	11791
	8347

	Kiadások összesen
	47624
	75437
	48934

	Bevételek összesen
	11613
	38001
	19666


A bevételek nem tartalmazzák a rendszeres gyermekvédelmi támogatás összegeit, 2010. évben 7130 e Ft, 2011. évben 18.846 e Ft, 2012. I. félévben 12.283 e Ft.

11. Bérlemények

A Településellátó Szervezet kezelésében működik a Bérlők Háza I-II-III., a vendéglakás, illetve a Garzon is. Ide tartozik még a 27 db önkormányzati bérlakás is. A foglalkoztatott létszám 2 fő közalkalmazott, 1 fő gondnok, 1 fő takarító. A takarítási többletmunkát közfoglalkoztatással tudjuk megoldani. 
A Bérlők Háza II-III-ban a szobák nagyságától függően a lakbér 15.000 Ft, 28.000 Ft, 30.000 Ft,  32.000 Ft, a Garzonban 184 Ft/m2, lakásonként 6.000-8.000 Ft. Az önkormányzati bérlakásokban 2012. január 1- től lakbéremelés történt, a lakbér 162 Ft/m2 – ről 170 Ft/m2-re emelkedett. 
A Bérlők Háza II. bérleményben lakók átlagosan 29 – 30 szobát foglalnak el, létszámuk nem változik. A három szobabérlő ház közül a kinnlévőség itt a legkevesebb. 

A Bérlők Háza III. bérleményben a lakók összetétele igen változó. Jobbára egyedülálló, idősebb ember, fizetési nehézségekkel, kinnkévőségük kezelésére megállapodásokat kötöttünk, melyek fizetése a tárgyhavi lakbér mellett történik, 2012. évben a két Bérlők Házában 13 részletfizetési megállapodást.

A Garzonban lévő 28 lakást gyermekes családok lakják. A szoba bérletén kívül a fűtést is és a vízfogyasztást is számlázzuk. A kinnlévőség nagyon magas, az adósságkezelő támogatásból jelenleg kimaradtakkal kötött részletfizetési megállapodásokat sem tudják fizetni, néhány lakó kivételével. 

A Ságvári út 6., Bérlők Házában lévő vendéglakásban 2011. évben 975 vendégéjszakát töltöttek el, ami 1.267.500 Ft bevételt jelent, 2012. I. félévben 394 éjszakát, 512.200 Ft értékben. Lakói főként a Martfűn dolgoztató építőipari cégek munkatársai. A Ságvári út 4. szám alatti vendéglakásban 2011. évben 213 éjszakát töltöttek el, 532.500 Ft értékben, 2012. I. félévben 14 éjszakát, 35.000 Ft értékben. 

12. Egyéb bérlemények
A Településellátó Szervezet kezelésében van a Mártírok út iskola és Sportcsarnok, a Nyugdíjas klub, az „Opar” csarnok, a Szolnoki út 123. sz. épület. A Mártírok úti Sportcsarnok épületét az általános iskola, a Városi Sportegyesület és a női-, férfi kézilabda csapat is használja térítésmentesen.

Térítéssel vehetik igénybe körmérkőzéses kispályás labdarúgásra, tánc- és egyéb rendezvényekre.

Személyi kiadások 2011. év második felétől a sportcsarnok részéről nem merül fel, nincs külön gondnok. A gondnoki munka feladatokat az a személy látja el, aki a szállók gondnoki feladatait is. A takarítási munkákat közcélú foglalkoztatottakkal látjuk el.

Az iskolaépület egy része szintén bérlemény. Egy bolthelyiség, egy vállalkozás, 2010. december hónaptól egy konditerem bérel területeket, 2012. második felében újra kialakításra kerül egy helyiség GYSZSZK részére. A nyugdíjas klubot  rendezvényekre bérlik, illetve a Martfűi Nyugdíjasklub  használja. 

Bevételek és kiadások (eFt)
	
	2010. év
	2011. év
	2012. I. félév

	Felhalm. jell. kiadás
	4191
	
	

	Személyi jell. kiadás
	662
	468
	

	Járulékok
	179
	126
	

	Készlet beszerzések
	571
	899
	106

	Szolgáltatások
	4855
	7486
	6288

	K. féle dologi kiadás 
	1378
	2060
	1694

	Kiadások összesen
	11836
	11039
	8088

	Bevételek összesen
	4196
	6559
	2629


13.  Önkormányzati üdülő – Bélatelep
Az önkormányzati üdülő kezelése, üdülési díjak beszedése szintén a Településellátó Szervezet feladata. Az üdülő kihasználtsága 2010., 2011. években jó volt, szabad üdülési idő a nyári főszezonban nem nagyon maradt, 2012. évben májusban és júniusban az időjárás miatt üdülő nem volt, július,augusztus hónapokban az üdülő maximálisan kihasznált volt, szeptember hónapban a martfűi nyugdíjasok és a mozgáskorlátozottak pihenhettek kedvezményesebb áron. Az üdülőben 2010. évben 285 fő, 1283 vendégéjszakát töltött el, 2011. évben 279 fő üdült, 1325 vendégéjszakát eltöltve. A 2012. évben 230 fő, 1033 vendégéjszakát töltött a bélatelepi üdülőben.
A bevételek és ráfordítások a következőképpen alakultak (adatok 1000 Ft-ban): 

	
	2010. év
	2011. év
	2012. I. félév

	Felhalm. jellegű ráfordítások
	720
	
	

	Személyi juttatások
	441
	468
	

	Járulékok
	107
	114
	

	Készletbeszerzések
	319
	164
	103

	Szolgáltatások
	721
	774
	96

	K.  féle dologi kiad.
	264
	234
	58

	Kiadások összesen
	2572
	1754
	257

	Bevételek
	1379
	944
	0


14. Sportpálya

A Sportpályát a Martfűi Labdarúgó SE használja, a fenntartásával kapcsolatos kiadások azonban a TESZ-t terhelik. A 2012. évtől aláírt megállapodás szerint a pályák fűnyírására a Településellátó az eddigiektől eltérően heti 10.000 Ft értékben biztosít üzemanyagot, 

Bevételek és kiadások (eFt)
	
	2010. év
	2011. év
	2012. I. félév

	Készlet beszerzések
	273
	20
	93

	Szolgáltatások
	890
	1416
	1158

	K. féle dologi kiadás 
	286
	353
	327

	Kiadások összesen
	1449
	1789
	1579

	Bevételek összesen
	
	209
	


14. Játszóterek
A Településellátó Szervezet feladata közé tartozik a Gesztenyesoron található központi játszótér. a Babits és a Hunyadi utakon lévő játszóterek karbantartási és felügyeleti munkái. A központi játszótér átadásakor a személyi állomány lehetővé tette, hogy közcélú foglalkoztatottakkal  ( 3 fő ) folyamatos munkarendben lássa el a szervezet a felügyeletet. Sajnos ez a létszám már 2011. évtől sem állt rendelkezésre, így csak 1 fő közcélú foglalkoztatott tudta ellátni a feladatot, osztott munkarendben. Mivel az 1 fő nem tudta folyamatosan felügyelni a játszóteret, megnövekedtek a rongálásból adódó meghibásodások. A játszótér éjszakai őrzésében a helyi polgárőr egyesület nyújtott segítséget, ami következtében több rongálót is sikerült tetten érni. 

Kiadások (e Ft)
	
	2010. év      
	2011. év 
	2012. I. félév      

	Felhalmozási jell. kiadások
	1027
	
	

	Készlet beszerzések
	236
	186
	24

	Szolgáltatások
	642
	358
	119

	Különféle dologi kiadások (áfa)
	229
	135
	37

	Kiadások összesen
	2134
	678
	180


Martfű, 2012. október 15.

                                                                                                        Tóth Ferenc 

Martfű Város Önkormányzata

Településellátó Szervezetének 

